《春日同诸子兰亭宴集》
明代·梁以蘅

胜会不可常，良时耻幽独。今日天气佳，相与上林麓。

历涧黄鸟鸣，随风幽兰馥。雨馀曲水流，泉声韵丝竹。

念彼千载人，旷然遗高躅。今兹挥一觞，欣对亦自足。

作者简介：梁以蘅，字仲房，号南塘。新会人。明世宗嘉靖二十二年（一五四三）举人。弱冠以贡授宾州训导，中式后转庐陵教谕，历绍兴府教授，寻擢连城令。卒年四十九。有《南塘诗集》。清顾嗣协《冈州遗稿》卷四有传。